钦定古今图书集成/理学汇编/字学典/第160卷 > 《明屠隆考槃馀事》 > 《水晶笔架》明·瞿佑
## 钦定古今图书集成/理学汇编/字学典/第160卷 > 《明屠隆考槃馀事》 > 《水晶笔架》明·瞿佑

“三峰近列砚池头，光照文房烂不收。冰壑夜寒龙独
卧，雪山春暖兔群游。”彩毫倚阁功应就，银管依栖价
未酬。别有珊瑚新𤥨样，策勋毕竟是谁优。

《琅嬛记》：羲之有巧石笔架，名“扈班。”献之有斑竹笔筒，
名“裘锺。”皆世无其匹。

《东宫旧事》：“皇太子初拜，给漆笔四枝，铜博山笔床一
副。”

《开元天宝遗事》：“学士苏颋有一锦纹花石，镂为笔架，
尝置于砚席闲。每天欲雨，即此石架津出如汗，后巡
而雨。”颋以此常为雨候，固无差矣。

《云仙杂记》：“李白游慈恩寺，僧用水牌刷以吴胶粉，捧
乞新诗。白为题讫，僧献元沙钵绿英梅檀香笔格。”
《钱氏私志》：“王岐公在翰苑时，中秋有月，上召赐酒，悦
甚，令左右宫嫔各取领巾裙带或团扇、手帕求诗。内
侍举牙床，以金厢水晶砚、珊瑚笔格、玉管笔，皆上所
用者千，公前来者应之，略不停辍，人人得其欢心。”
《归田录》：“钱思公生长冨贵，而性俭约，闺门用度，为法
甚谨。子弟辈非时不能辄取一钱。公有一珊瑚笔格，
平生尢所珍惜，常置之几案。子弟有欲钱者，辄窃而
藏之。公即怅然自失，乃榜于家庭，以钱十千赎之。居
一二日，子弟佯为求得以献，公欣然以十千赐之。他
日有欲钱者，又窃去，一岁中率五七如此”，公终不悟
也。余官西都，在公幕亲见之，每与同僚叹公之纯德
也。

蔡君谟既为余书《集古录目序》刻石，其字尤精劲，为
世所珍。余以鼠须、栗尾笔、铜丝笔格等物为润笔，君
谟大笑，以为太清而不俗。

《墨庄漫录》：“润州苏氏家有珊瑚笔架，后散逸，不知流
落何处。”

《云烟过眼录》：“赵孟𫖯乙未自燕回，出所收古玉笔格
一”：

《太平清话》：“子昂得灵璧石，笔格状如钻云螭虎。”

《闻见后录》《归田录》书思公子弟，一岁四五窃公珊瑚
笔架，幸其以钱赎之。若果然，何子弟之不肖也？思公
尹洛日，欧阳公出幕下，特以国士遇之，岂子弟中有
不相驩者邪？

《书史》：薛绍彭论笔砚间物云：“格笔须白玉，研磨须墨
古。”

《野客丛谈》：少陵诗曰：“笔架沾窗雨。”谓笔架为窗雨所
沾耳。《开元遗事》载苏颋有花石笔架，天欲雨则石架
津出。以此占雨，无失用此事亦未可知。“沾”恐当作“占